stanford-oval/wikipedia huggingface dataset:
ช่อง 9 เอ็มคอตเอชดี
ประวัติ > สถานีโทรทัศน์โมเดิร์นไนน์

เมื่อปี พ.ศ. 2545 มิ่งขวัญ แสงสุวรรณ ผู้อำนวยการ อ.ส.ม.ท. ขณะนั้น มีดำริให้ปรับปรุงการบริหารงานของสถานีโทรทัศน์ไทยทีวีสีช่อง 9 อ.ส.ม.ท. ให้มีความทันสมัย รวดเร็ว และฉับไว ในด้านการนำเสนอ รายงานข่าวสาร สาระความรู้ และความบันเทิง เพื่อให้ทันต่อเทคโนโลยีการสื่อสารในยุคโลกาภิวัตน์ และเพื่อขจัดความเป็น "แดนสนธยา" ภายในองค์กรอีกด้วย
ในวันที่ 6 พฤศจิกายน จึงมีพิธีเปิดตัว "สถานีโทรทัศน์โมเดิร์นไนน์" โดยมีทักษิณ ชินวัตร นายกรัฐมนตรีในขณะนั้น เป็นประธานในพิธี พร้อมทั้งเริ่มออกอากาศตามรูปแบบใหม่ ตั้งแต่เวลา 18:30 น. เป็นต้นไป โดยมีทั้งการเปลี่ยนแปลงตราสัญลักษณ์ของสถานีฯ พร้อมทั้งปรับปรุงรูปแบบการเสนอรายการตลอด 24 ชั่วโมง  เพิ่มเวลานำเสนอข่าว โดยเฉพาะข่าวต้นชั่วโมง และแถบตัววิ่งข่าว (News Bar) เพิ่มช่วงแมกกาซีนออนทีวีในข่าวภาคค่ำ ซึ่งนำเสนอข่าวสารและสาระความรู้ ในประเด็นและการนำเสนอแบบสบาย ๆ โดยใช้วิธีการนำเสนอแบบนิตยสาร ซึ่งเป็นจุดเริ่มต้นของการพัฒนาเป็นรายการข่าวบันเทิงในชื่อ ไนน์เอ็นเตอร์เทน ในเวลาต่อมา รวมถึงเพิ่มบทบาทความสัมพันธ์กับเครือข่ายสำนักข่าวชั้นนำทั่วโลก เช่น CNN/CNBC/AP/Reuters/VOA ของสหรัฐ, BBC ของสหราชอาณาจักร, NHK ของประเทศญี่ปุ่น และ CCTV ของประเทศจีน เป็นต้น
โมเดิร์นไนน์ทีวีดำเนินการผลิตรายการโทรทัศน์ ตลอดจนการแพร่ภาพ และควบคุมการออกอากาศ จากสถานีส่วนกลางในกรุงเทพมหานคร ไปยังสถานีเครือข่ายแอนะล็อกส่วนภูมิภาค 32 สถานี  สามารถให้บริการครอบคลุมพื้นที่ 79.5% ของประเทศ มีประชากรในขอบเขตการออกอากาศไม่น้อยกว่า 96.5% ของประเทศ โดยมีรายการประเภทข่าวสาร สาระความรู้ ความบันเทิง กีฬา และรายการเพื่อสาธารณประโยชน์ รวมทั้งการถ่ายทอดสดต่างๆ โดยเฉพาะรายการประเภทข่าวสาร และสาระความรู้ ในด้านต่างๆ มานำเสนอในช่วงไพรม์ไทม์ที่มีผู้ชมมากที่สุด เพื่อให้ผู้ชม ได้รับข่าวสารและความรู้ที่เป็นประโยชน์อย่างเท่าเทียมกัน โดยมุ่งหวังจะเป็นอีกทางเลือกหนึ่งของผู้ชมชาวไทย
มีเหตุการณ์สำคัญ ระหว่างรัฐประหารเมื่อวันที่ 19 กันยายน พ.ศ. 2549 ซึ่งเกี่ยวข้องกับโมเดิร์นไนน์ทีวี คือ เมื่อเวลา 22:15 น. พลเอกสนธิ บุญยรัตกลิน เป็นหัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ยึดอำนาจรัฐบาลรักษาการ ทั้งนี้ ทักษิณ ชินวัตร นายกรัฐมนตรีในขณะนั้น ได้ออกประกาศสถานการณ์ฉุกเฉินในเขตพื้นที่กรุงเทพมหานคร ผ่านทางโทรศัพท์เคลื่อนที่จากสหรัฐอเมริกามาออกอากาศสดทางโมเดิร์นไนน์ทีวี แต่อ่านแถลงการณ์ได้เพียง 3 ฉบับ ก็มีกำลังพลทหารพร้อมอาวุธกลุ่มหนึ่งบุกเข้าไปถึงห้องควบคุมการออกอากาศ แล้วออกคำสั่งให้หยุดการประกาศทันที จึงทำให้เจ้าหน้าที่สถานีฯ ต้องปฏิบัติตามในที่สุด
ต่อมาเมื่อวันที่ 25 เมษายน พ.ศ. 2555 ยิ่งลักษณ์ ชินวัตร นายกรัฐมนตรีในขณะนั้น เป็นประธานในงานครบรอบ 60 ปี การสถาปนา อสมท พร้อมทั้งเริ่มออกอากาศรายการข่าวโทรทัศน์รูปแบบใหม่ของสำนักข่าวไทย ตามดำริของ จักรพันธุ์ ยมจินดา รองประธานกรรมการ และรักษาการกรรมการผู้อำนวยการใหญ่ของ บมจ.อสมท ในขณะนั้น ประกอบด้วย การนำเทคโนโลยีวิดีโอวอลล์ ขนาดความยาว 20 เมตร ความกว้าง 3 เมตร มาใช้กับการรายงานข่าวในห้องส่ง ร่วมกับการนำเฮลิคอปเตอร์ มาใช้ประกอบรายงานข่าวนอกสถานที่ เป็นครั้งแรกของสำนักข่าวไทย โดยใช้ชื่อว่า "เบิร์ดอายส์นิวส์" (Bird Eye's News) รวมทั้งจัดสำรวจความเห็นผู้ชมในชื่อ "เอ็มคอตโพลล์" (MCOT Poll) นอกจากนี้จะออกแบบตราสัญลักษณ์ของสำนักข่าวไทยขึ้นใหม่ ให้มีความทันสมัยมากขึ้น (ทว่าแบบที่จัดทำในยุคของจักรพันธุ์ มิได้นำมาใช้จริงแต่อย่างใด ซึ่งหลังจากนั้นมีการออกแบบใหม่ แล้วจึงนำออกใช้จริงต่อมา)
ประวัติ > สถานีโทรทัศน์ช่อง 9 เอ็มคอตเอชดี

เมื่อวันพุธที่ 9 กันยายน พ.ศ. 2558 ศิวะพร ชมสุวรรณ กรรมการผู้อำนวยการใหญ่ บมจ.อสมท ในขณะนั้น เป็นประธานในพิธีเปิดตัว ช่อง 9 MCOT HD ที่โรงแรมเซ็นทาราแกรนด์และบางกอกคอนเวนชันเซ็นเตอร์ ณ ศูนย์การค้าเซ็นทรัลเวิลด์ แขวงปทุมวัน เขตปทุมวัน กรุงเทพมหานคร โดยนำเทปบันทึกภาพมาออกอากาศ ระหว่างเวลา 19:00-19:20 น. ทางโมเดิร์นไนน์ทีวี เพื่อเปลี่ยนผ่านไปสู่ชื่อใหม่ดังกล่าว ซึ่งมีการปรับปรุงอัตลักษณ์รูปแบบใหม่ เพื่อนำมาใช้แทนที่ตราสัญลักษณ์เดิมซึ่งใช้ร่วมกับกิจการในเครือ บมจ.อสมท นับแต่ปลายปี พ.ศ. 2545 พร้อมทั้งเพิ่มเติมรายการใหม่ จากผู้ผลิตเนื้อหาอีกหลายแห่ง เช่น บริษัท เนชั่น บรอดแคสติ้ง คอร์ปอเรชั่น จำกัด (มหาชน) (เนชั่นทีวี), บริษัท สปริง 26 จำกัด (สปริง 26) และบริษัท ทรูวิชั่นส์ กรุ๊ป จำกัด (มหาชน) (ทรูวิชั่นส์) เป็นต้น ทั้งนี้ ในระบบแอนะล็อกยังคงใช้ชื่อสถานีโทรทัศน์ว่าโมเดิร์นไนน์ทีวีตามเดิม
การยุติการออกอากาศโทรทัศน์ระบบแอนะล็อก

ในวันที่ 15 เมษายน พ.ศ. 2561 เวลา 18:30 น. โมเดิร์นไนน์ทีวี (ชื่อในระบบทีวีแอนะล็อกของช่อง 9 เอ็มคอตเอชดี) ได้ทำการยุติการออกอากาศโทรทัศน์ระบบแอนะล็อกจากสถานีเครื่องส่งโทรทัศน์ 13 สถานีเป็นลำดับแรก โดยมีผลกระทบต่อผู้ชมในพื้นที่ของจังหวัดแม่ฮ่องสอน (รวมไปถึงที่อำเภอแม่สะเรียง) จังหวัดน่าน จังหวัดตาก จังหวัดเพชรบูรณ์ จังหวัดเลย จังหวัดสกลนคร จังหวัดมุกดาหาร จังหวัดสระแก้ว จังหวัดชุมพร จังหวัดระนอง (รวมไปถึงอำเภอตะกั่วป่า) จังหวัดสตูล และในวันที่ 16 กรกฎาคม พ.ศ. 2561 เวลา 18:30 น. โมเดิร์นไนน์ทีวีได้ทำการยุติการแพร่ภาพในระบบอนาล็อกครบทุกพื้นที่ในประเทศ โดยยุติการแพร่ภาพจากสถานีเครื่องส่งโทรทัศน์ที่เหลืออีก 23 สถานี ซึ่งรวมไปถึงสถานีในกรุงเทพมหานครซึ่งยุติการออกอากาศเป็นลำดับสุดท้าย เนื่องจากโครงข่ายการออกอากาศโทรทัศน์ภาคพื้นดินระบบดิจิทัลของ บมจ.อสมท ให้บริการครอบคลุมทั่วประเทศแล้ว และเหลือแต่เพียงแค่การออกอากาศในระบบดิจิทัลทางช่องหมายเลข 30 (ภาพความคมชัดสูง) ในชื่อ "ช่อง 9 MCOT HD" แต่เพียงอย่างเดียว
ผู้ประกาศข่าวและผู้รายงานข่าว

บทความหลัก: รายนามผู้ประกาศข่าวและผู้รายงานข่าว สถานีโทรทัศน์ช่อง 9 เอ็มคอตเอชดี
ผู้ประกาศข่าวและผู้รายงานข่าว > ผู้ประกาศข่าวและผู้รายงานข่าวในปัจจุบันที่มีชื่อเสียง

กำภู ภูริภูวดล
รัชนีย์ สุทธิธรรม
สุทิวัส หงส์พูนพิพัฒน์
ธีรวัฒน์ พึ่งทอง
กุลธิดา สิริอิสสระนันท์
ชุติมา พึ่งความสุข
วีระ ธีรภัทร
อมรรัตน์ มหิทธิรุกข์
เฉลิมพร ตันติกาญจนากุล
ณทิพรดา เอื้อพิบูลย์วัฒนา
สุวิช สุทธิประภา
นีรชา หลิมสมบูรณ์
นภัส ธีรดิษฐากุล
จามร กิจเสาวภาคย์
ภัทรดนัย เทศสุวรรณ
วาเนสสา สมัคศรุติ
ดูเพิ่ม

รายชื่อละครโทรทัศน์ทางช่อง 9 เอ็มคอตเอชดี
อสมท
สำนักข่าวไทย
เครือข่ายโทรทัศน์ดาวเทียมเอ็มคอท
เอ็มคอตแฟมิลี
ช่อง 3 เอชดี
ททบ.5 เอชดี
ช่อง 7HD
เอ็นบีที 2 เอชดี
สถานีโทรทัศน์ไทยพีบีเอส
แหล่งข้อมูลอื่น

เว็บไซต์ บริษัท อสมท จำกัด (มหาชน)
เว็บไซต์หน้าหลักของกิจการโทรทัศน์ในบริษัท อสมท จำกัด (มหาชน)
เว็บไซต์ ช่อง 9 เอ็มคอตเอชดี
อสมท ปรับผังทีวีโกยรายได้ เก็บถาวร 2011-08-09 ที่ เวย์แบ็กแมชชีน
9 อสมท โชว์ผังใหม่ เริ่ม 1 ก.ค. เก็บถาวร 2012-11-07 ที่ เวย์แบ็กแมชชีน
| ด ค ก สถานีโทรทัศน์ภาคพื้นดินระบบแอนะล็อกในประเทศไทย |
| --- | --- |
สถานีโทรทัศน์ในอดีต:  สถานีโทรทัศน์ไทยทีวีช่อง 4 บางขุนพรหม (4)  สถานีวิทยุโทรทัศน์กองทัพบกช่อง 5 (5)  สถานีโทรทัศน์สีกองทัพบกช่อง 7 (7)  สถานีโทรทัศน์โมเดิร์นไนน์ (9)  สถานีวิทยุโทรทัศน์แห่งประเทศไทย (11)  สถานีโทรทัศน์ไอทีวี (26/29)  สถานีโทรทัศน์ทีไอทีวี (29)  สถานีโทรทัศน์ไทยพีบีเอส (29)  สถานีวิทยุโทรทัศน์ไทยทีวีสีช่อง 3 (3/32) 
องค์กรที่เกี่ยวข้อง:  คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  กรมประชาสัมพันธ์  บริษัท อสมท จำกัด (มหาชน)  องค์การกระจายเสียงและแพร่ภาพสาธารณะแห่งประเทศไทย  โทรทัศน์รวมการเฉพาะกิจแห่งประเทศไทย  สมาคมนักข่าววิทยุและโทรทัศน์ไทย 
ข้อมูลเพิ่มเติม:  NBT ส่วนภูมิภาค  การจัดระดับรายการ  ผังรายการ  ภาพทดสอบ  นิตยสารรายการโทรทัศน์  การถ่ายทอดโทรทัศน์  การยุติการออกอากาศโทรทัศน์ระบบแอนะล็อกในประเทศไทย 
อัตลักษณ์ของสถานีโทรทัศน์ไทยทีวีสีช่อง 9 บางลำพู
อัตลักษณ์ของสถานีโทรทัศน์ไทยทีวีสีช่อง 9 อ.ส.ม.ท.
อัตลักษณ์ของสถานีโทรทัศน์โมเดิร์นไนน์ทีวี (พ.ศ. 2545-2558)
อัตลักษณ์ของช่อง 9 MCOT HD (9 กันยายน พ.ศ. 2558 - พ.ศ. 2560)
อาฟงซู เจ้าชายแห่งไบรา

อาฟงซูแห่งบรากังซา เจ้าชายแห่งไบรา (อังกฤษ: Afonso, Prince of Beira)
พระประวัติ

อาฟงซู เจ้าชายแห่งไบรา ประสูติ 25 มีนาคม พ.ศ. 2539 เป็นพระโอรสพระองค์ใหญ่ในเจ้าชายดูวาร์ตึ ปียู ดยุกแห่งบรากังซา และเจ้าหญิงอีซาแบล ดัชเชสแห่งบรากังซา ทรงเป็นผู้อ้างสิทธิ์ในการสืบราชบัลลังก์ลำดับที่ 1 รองจากพระบิดา พระองค์ไม่มีคำนำพระนามว่า อิงฟังตึ เนื่องจากทรงเป็นรัชทายาท และทรงดำรงพระอิสริยยศที่ เจ้าชายแห่งไบราและดยุกแห่งบาร์เกลุช ซึ่งมีพระอิสริยยศสูงกว่าอิงฟังตึ ปัจจุบันพระองค์ทรงกำลังศึกษา ณ The Oratory School ประเทศอังกฤษ ทรงมีพระพระอนุชาและพระขนิษฐา 2 พระองค์คิอ
อิงฟังตึดีนิช ดยุกแห่งโปร์ตู
อิงฟังตามารีอา ฟรังซิชกา ดัชเชสแห่งกูอิงบรา
มเยาะเบะชีนมะ

นะมเยาะเบะชีนมะ
มเยาะเบะชีนมะ (พม่า: မြောက်ဘက်ရှင်မ, ออกเสียง: [mjaʊʔpʰɛʔ ʃɪ̀ɰ̃ma̰], แปลว่า เจ้านางแห่งทิศเหนือ) เป็นหนึ่งในนะหลวง 37 ตนของพม่า นางเป็นตัวแทนพระพี่เลี้ยงของพระเจ้าตะเบ็งชะเวตี้ และเป็นชาวกะดุเหนือ เธอเสียชีวิตขณะคลอดบุตร รูปลักษณ์นะของนางเป็นรูปนั่งพับเข่า มือขวาวางที่อก มือซ้ายวางบนตัก
เฟินก้านดำทุ่งสง

| เฟินก้านดำทุ่งสง |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Polypodiales
วงศ์:: Pteridaceae
วงศ์ย่อย:: Vittarioideae
สกุล:: Adiantum
สปีชีส์:: A.  siamense
ชื่อทวินาม
Adiantum siamense 

เฟินก้านดำทุ่งสง ชื่อวิทยาศาสตร์:  Adiantum  siamense เป็นเฟินก้านดำที่พบครั้งแรกในประเทศไทยที่เขาหินปูน อำเภอทุ่งสง จังหวัดนครศรีธรรมราช  ชื่อสปีชีส์ตั้งเป็นเกียรติแก่ประเทศไทย
ไกรทอง (พืช)

| ไกรทอง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Erythroxylaceae
สกุล:: Erythroxylum
สปีชีส์:: E.  cuneatum 
ชื่อทวินาม
Erythroxylum cuneatum  

ไกรทอง หรือหุนไห้ ชื่ออื่นๆคือ แก่นแดง เข็ดมูล เจตมูล (ปราจีนบุรี) ต๋านฮ้วนเป็ด (เชียงใหม่) พิกุลทอง (ประจวบคีรีขันธ์) กระดูกอึ่ง ชื่อวิทยาศาสตร์: Erythroxylum cuneatum (Miq.) Kurz อยู่ในวงศ์ Erythroxylaceae เป็นไม้พุ่มไม่ผลัดใบ ลำต้นกลม มีรอยแผลของหูใบ เกือบรอบกิ่ง เปลือกเรียบสีน้ำตาล เป็นร่องตามยาว เปลือกในสีเหลืองแกมน้ำตาล ไม่มีขน ใบเดี่ยว ด้านบนเนื้อใบหนาเกลี้ยงเป็นมัน ด้านล่างเกลี้ยง ขอบใบเรียบ ใบรูปสามเหลี่ยมถึงรูปใบหอก ดอกขนาดเล็ก ออกเป็นช่อกระจุก สีขาวอมเขียวอ่อน มีกลิ่นหอมอ่อนๆ ผลอ่อนสีเขียว ผลสุกมีสีเหลืองหรือแดง เป็นมัน เมล็ดแบนโค้ง
การใช้ประโยชน์

ยอดอ่อน ใบ กินกับลาบหรือน้ำพริก ทางจังหวัดอุบลราชธานี  รากใช้รักษาโรคไตพิการ บำรุงน้ำนม แก้ผิดสำแดง เปลือก ใช้เป็นส่วนผสมเครื่องยาบำรุงกำลังร่างกาย และใช้เบื่อปลา ในฟิลิปปินส์ใช้ใบเบื่อปลาเช่นกัน
พรรคสังคมชาตินิยม

| พรรคสังคมชาตินิยม  |
| --- | --- |
หัวหน้า: ประสิทธิ์ กาญจนวัฒน์
เลขาธิการ: ฉันท์ จันทชุม
ก่อตั้ง: 19 พฤศจิกายน พ.ศ. 2517
ถูกยุบ: พ.ศ. 2522 (5 ปี)
อุดมการณ์: สังคมนิยม ชาตินิยมใหม่
จุดยืน: กลางค่อนซ้ายกลาง
การเมืองไทย    รายชื่อพรรคการเมือง การเลือกตั้ง
พรรคสังคมชาตินิยม เป็นพรรคการเมืองที่จดทะเบียนจัดตั้งพรรคเมื่อวันที่ 19 พฤศจิกายน พ.ศ. 2517 มีประสิทธิ์ กาญจนวัฒน์ เป็นหัวหน้าพรรคและฉันท์ จันทชุม เป็นเลขาธิการพรรค ซึ่งมีผู้ร่วมก่อตั้งอาทิ ประเสริฐ บุญสม, นิยม วรปัญญา, ธเนตร เอียสกุล, เปี่ยม บุณยะโชติ และเกตุ วงศ์กาไสย
พรรคสังคมชาตินิยมลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519 ก่อนจะถูกยุบพรรคเมื่อวันที่ 6 ตุลาคม พ.ศ. 2519 ตามคำสั่งของ คณะปฏิรูปการปกครองแผ่นดิน ก่อนจะฟื้นพรรคพรรคขึ้นมาอีกครั้งในปี พ.ศ. 2522 โดยคณะกรรมการบริหารพรรคชุดเดิมเพื่อลงรับสมัครเลือกตั้งในปีนั้น แต่ทางพรรคมิได้ส่งผู้สมัครลงรับเลือกตั้งและได้ทำการยุบพรรคไปเองในที่สุด
บทบาทของพรรค > หลังการเลือกตั้ง พ.ศ. 2518

หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคสังคมชาตินิยม มี ส.ส. จำนวน 16 คน ได้เข้าร่วมในฐานะฝ่ายค้าน ในรัฐบาลหม่อมราชวงศ์เสนีย์ ปราโมช แต่เนื่องจากคณะรัฐบาลชุดดังกล่าวไม่ได้รับความไว้วางใจจากสภาผู้แทนราษฎร จึงทำให้อายุการทำงานของรัฐบาลต้องสิ้นสุดลง แต่นายประสิทธิ์ กาญจนวัฒน์ หัวหน้าพรรค ได้รับตำแหน่งประธานสภาผู้แทนราษฎร
ต่อมากลุ่มรวมชาติ ประกอบด้วย พรรคกิจสังคม พรรคธรรมสังคม พรรคชาติไทย และพรรคสังคมชาตินิยม ได้ประกาศร่วมจัดตั้งรัฐบาลขึ้นใหม่ โดยสนับสนุนให้หม่อมราชวงศ์คึกฤทธิ์ ปราโมช เป็นนายกรัฐมนตรีในคณะรัฐมนตรีชุดที่ 36 ซึ่งในรัฐบาลชุดนี้สมาชิกของพรรคสังคมชาตินิยมได้มีส่วนร่วมดำรงตำแหน่งสำคัญทางการการเมืองด้วย คือ ประเสริฐ บุญสม รัฐมนตรีช่วยว่าการกระทรวงศึกษาธิการ อุทัย ชุณหะจันทน รัฐมนตรีช่วยว่าการกระทรวงสาธารณสุข และในการปรับคณะรัฐมนตรีเมื่อวันที่ 8 มกราคม พ.ศ. 2519 จึงมีสมาชิกได้รับแต่งตั้ง คือ ธเนตร เอียสกุล รัฐมนตรีช่วยว่าการกระทรวงพาณิชย์ และวัฒนา อัศวเหม รัฐมนตรีช่วยว่าการกระทรวงอุตสาหกรรม
บทบาทของพรรค > การเลือกตั้ง พ.ศ. 2519

ก่อนการเลือกตั้ง จรูญ กุวานนท์ รองหัวหน้าพรรค กับสมาชิกพรรคที่เป็นสมาชิกสภาผู้แทนราษฎรอีกจำนวน 3 คน ได้แก่ บรรลือ น้อยมณี ประเสริฐ บุญสม คุณหญิงบัวเขียว รังคสิริ และกรรมการอำนวยการพรรคอีก 2 คนคือ วิมพ์ วิมลมาลย์ และล้วน เวกชาลิกานน ได้ยื่นใบลาออกจากพรรค โดยให้เหตุผลเรื่องอุดมการณ์ที่ต่างกัน ซึ่งมีการแถลงเมื่อวันที่ 19 มกราคม พ.ศ. 2519 ส่งผลให้การเลือกตั้งในครั้งนี้ พรรคสังคมชาตินิยมได้รับเลือกตั้งเพียง 8 ที่นั่ง จากเดิม 16 ที่นั่ง
หลังการเลือกตั้งเมื่อวันที่ 4 เมษายน พ.ศ. 2519 ปรากฏว่า พรรคประชาธิปัตย์ ชนะการเลือกตั้งได้จำนวน ส.ส. มากที่สุดจึงได้ทำการจัดตั้งรัฐบาลผสม 4 พรรคซึ่ง พรรคสังคมชาตินิยม ได้เข้าร่วมรัฐบาลพรรคประชาธิปัตย์พร้อมกับ พรรคชาติไทย และ พรรคธรรมสังคม โดยมีประสิทธิ์ กาญจนวัฒน์ ดำรงตำแหน่งรัฐมนตรีว่าการกระทรวงยุติธรรม ซึ่งรัฐบาลผสมชุดนี้ได้บริหารประเทศอยู่ 6 เดือนก่อนจะถูก คณะปฏิรูปการปกครองแผ่นดิน รัฐประหารเมื่อวันที่ 6 ตุลาคม พ.ศ. 2519
บทบาทของพรรค > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
พรรคสังคมชาตินิยม
| 2518 | 16 / 269 |  |  |  16 ที่นั่ง | ฝ่ายค้าน | ประสิทธิ์ กาญจนวัฒน์ |
| 2519 | 8 / 279 |  |  |  8 ที่นั่ง | ร่วมรัฐบาล | ประสิทธิ์ กาญจนวัฒน์ |
ไคร้หางนาค

| ไคร้หางนาค |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Phyllanthaceae
สกุล:: Phyllanthus
สปีชีส์:: P.  taxodiifolius
ชื่อทวินาม
Phyllanthus taxodiifolius Beille

ไคร้หางนาค ตะไคร้หางสิงห์ เสียวใหญ่ (ชื่อวิทยาศาสตร์: Phyllanthus taxodiifolius) เป็นพืชสกุลมะขามป้อม ลักษณะเป็นไม้พุ่มรอเลื้อย สูง 2 เมตร เปลือกลำต้นสีน้ำตาล ใบเป็นใบเดี่ยวเรียงสลับในระนาบเดียวกัน ใบย่อยขนาดเล็กรูปขอบขนาน ขนาด 1 × 5 มิลลิเมตร ปลายใบมนและมีติ่ง โคนใบมน เส้นแขนงใบย่อยข้างละ 3–4 เส้น ดอกเป็นดอกแยกเพศอยู่ร่วมต้น ดอกย่อยสีขาวนวล ดอกเพศผู้มีกลีบรวมรูปไข่หรือรูปไข่กลับ 4 กลีบ ยาว 0.5 มิลลิเมตร ฐานรองดอก เป็นตุ่ม เกสรตัวผู้ 2 อัน ก้านชูอับเรณูเชื่อมติดกันที่โคน ดอกเพศเมียมีกลีบรวมรูปรีหรือรูปไข่ 6 กลีบ ยาว 1.5 มิลลิเมตร ฐานรองดอกเป็นกาบรูปถ้วย ก้านเกสรเพศเมียปลายแยกเป็น 3 อัน ออกดอกราวเดือนกรกฎาคมถึงกันยายน ผลแห้งแตกออกเดี่ยวหรือเป็นกระจุก ทรงกลม เส้นผ่านศูนย์กลาง 4 มิลลิเมตร ภายในมีเมล็ดขนาดเล็ก 8–10 เมล็ด ขนาด 1 × 2.5 มิลลิเมตร ติดผลราวเดือนกันยายนถึงธันวาคม
ไคร้หางนาคมีถิ่นกำเนิดในจีนถึงอินโดจีน มีสรรพคุณเป็นยาขับปัสสาวะ แก้ปัสสาวะพิการ แก้ไตพิการ
พระเจ้าวรวงศ์เธอ พระองค์เจ้าจันทรกานตมณี

| พระเจ้าวรวงศ์เธอ พระองค์เจ้าจันทรกานตมณี |
| --- | --- |
พระเจ้าวรวงศ์เธอ ชั้น 5 พระองค์เจ้าชั้นโท

ประสูติ: 24 กันยายน พ.ศ. 2455
สิ้นพระชนม์: 30 ธันวาคม พ.ศ. 2520 (65 ปี)
พระสวามี: หม่อมเจ้าอรชุนชิษณุ สวัสดิวัตน์
พระบุตร: หม่อมราชวงศ์เดือนเด่น กิติยากร หม่อมราชวงศ์ชิษณุสรร สวัสดิวัตน์
ราชสกุล: บริพัตร (โดยประสูติ) สวัสดิวัตน์ (โดยเสกสมรส)
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
พระมารดา: หม่อมเจ้าประสงค์สม ไชยันต์
ศาสนา: พุทธ
พระเจ้าวรวงศ์เธอ พระองค์เจ้าจันทรกานตมณี (24 กันยายน พ.ศ. 2455 — 30 ธันวาคม พ.ศ. 2520) เป็นพระธิดาในจอมพลเรือ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร
พระประวัติ

พระเจ้าวรวงศ์เธอ พระองค์เจ้าจันทรกานตมณี เรียกโดยลำลองว่า "ท่านพระองค์หญิงห้า" หรือ "ท่านพระองค์ห้า" ประสูติเมื่อวันที่ 24 กันยายน พ.ศ. 2455 เป็นพระบุตรพระองค์ที่หกและเป็นพระธิดาพระองค์ที่ห้าในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตรพระองค์มีพระอิสริยยศเป็น พระเจ้าวรวงศ์เธอ พระองค์เจ้า มาแต่แรกประสูติ เนื่องจากในปี พ.ศ. 2454 พระบาทสมเด็จพระมงกุฎเกล้าเจ้าอยู่หัว มีพระบรมราชโองการโปรดเกล้าฯให้ยกพระบุตรของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิตที่ประสูติแต่หม่อมเจ้าประสงค์สมเป็น พระเจ้าวรวงศ์เธอ พระองค์เจ้า ทั้งสาย
พระเจ้าวรวงศ์เธอ พระองค์เจ้าจันทรกานตมณี เสกสมรสกับหม่อมเจ้าอรชุนชิษณุ สวัสดิวัตน์ พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรานุชาในสมเด็จพระนางเจ้ารำไพพรรณี พระบรมราชินี มีโอรสธิดา 2 คน ได้แก่
หม่อมราชวงศ์เดือนเด่น สวัสดิวัตน์  สมรสกับหม่อมราชวงศ์สฤษดิคุณ กิติยากร
ศาสตราจารย์ ดร.หม่อมราชวงศ์ชิษณุสรร สวัสดิวัตน์ สมรสกับหม่อมราชวงศ์พร้อมฉัตร สวัสดิวัตน์ (ราชสกุลเดิม วุฒิชัย)
พระเจ้าวรวงศ์เธอ พระองค์เจ้าจันทรกานตมณี สิ้นพระชนม์เมื่อวันที่ 30 ธันวาคม พ.ศ. 2520 สิริพระชันษา 65 ปี
ต่อมาวันที่ 5 มกราคม พ.ศ. 2521 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จแทนพระองค์ไปในการพระราชทานเพลิงพระศพ ณ เมรุด้านใต้ วัดเทพศิรินทราวาสราชวรวิหาร
เครื่องราชอิสริยาภรณ์

พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
ปราโมทย์ นาครทรรพ

| ปราโมทย์ นาครทรรพ |
| --- | --- |
สัญชาติ: ไทย
อาชีพ: อาจารย์ นักวิจัย
ปราโมทย์ นาครทรรพ เป็นนักวิชาการชาวไทย ที่ปรึกษาพันธมิตรประชาชนเพื่อประชาธิปไตย ผู้อ้างแผนฟินแลนด์ (ปฏิญญาฟินแลนด์) และอดีตเลขาธิการพรรคพลังใหม่ เมื่อปี พ.ศ. 2518เขาเป็นผู้ลงนามเรียกร้องรัฐธรรมนูญ 100 คนแรก ในเหตุการณ์ 14 ตุลาคม
ประวัติ

ปราโมทย์ นาครทรรพ เป็นบุตรชายของอ้วน นาครทรรพ สมาชิกสภาผู้แทนราษฎรจังหวัดอุดรธานี 2 สมัย และสมาชิกขบวนการเสรีไทย น้องชายของนาวาอากาศตรี ฐิติ นาครทรรพ เลขาธิการพรรคสามัคคีธรรม กับนางอรุณ นาครทรรพ และเป็นพี่ชายของนิตินัย นาครทรรพ อดีตสมาชิกสภาผู้แทนราษฎรจังหวัดหนองคาย 3 สมัย มีศักดิ์เป็นอาของนาวาอากาศเอก อนุดิษฐ์ นาครทรรพ อดีตรัฐมนตรีว่าการกระทรวงเทคโนโลยีและสารสนเทศ และชมพูนุท นาครทรรพ ผู้สมัครรับเลือกตั้งสมาชิกสภาผู้แทนราษฎรจังหวัดหนองคาย พรรคประชาธิปัตย์ ในปี พ.ศ. 2550 และ 2554
บทบาททางการเมือง

ปราโมทย์ เป็นนักวิชาการรัฐศาสตร์ และอาจารย์คณะรัฐศาสตร์ จุฬาลงกรณ์มหาวิทยาลัยและอีกหลายมหาวิทยาลัย ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 เคยดำรงตำแหน่งเป็นสมาชิกสภาร่างรัฐธรรมนูญ พ.ศ. 2517 และเคยร่วมจัดตั้งพรรคการเมือง คือ พรรคพลังใหม่ โดยรับตำแหน่งเป็นเลขาธิการพรรค
ปราโมทย์ นาครทรรพ ได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
กรณีแผนฟินแลนด์

ดูเพิ่ม: แผนฟินแลนด์
ในปี พ.ศ. 2549 ปราโมทย์ นาครทรรพ เป็นผู้อ้างในงานสัมมนาที่มหาวิทยาลัยธรรมศาสตร์ว่า พันตำรวจโท ทักษิณ ชินวัตร เป็นผู้อยู่เบื้องหลังแผนฟินแลนด์ หรือปฏิญญาฟินแลนด์ ต่อมา วันที่ 30 พฤษภาคม ปีเดียวกัน ศ.พิเศษดร.ทักษิณ ชินวัตร พร้อมกับธนา เบญจาธิกุล ทนายความจากพรรคไทยรักไทย ได้ยื่นฟ้องสนธิ ลิ้มทองกุล บรรณาธิการ, ขุนทอง ลอเสรีวานิช คอลัมนิสต์, ศ.ดร.ปราโมทย์ นาครทรรพ ผู้บริหาร, เสาวลักษณ์ ธีรานุจรรงค์ และเว็บมาสเตอร์ ปัญจภัทร อังคสุวรรณ ในข้อหาหมิ่นประมาท การฟ้องร้องมีเนื้อหากล่าวหาว่าบทความดังกล่าวมีเจตนาทำลายพรรคไทยรักไทยและอนาคตทางการเมืองของทักษิณโดยการทำให้สาธารณชนเชื่อว่าพรรคมีแผนการล้มล้างระบอบราชาธิปไตยภายใต้รัฐธรรมนูญ แต่การฟ้องร้องดังกล่าวถูกวิพากษ์วิจารณ์และอ้างว่า ทักษิณพยายามเซ็นเซอร์สื่อ[ต้องการอ้างอิง]
ต่อมาเมื่อวันที่ 25 มีนาคม พ.ศ. 2552 ศาลอาญาอ่านคำพิพากษาคดีหมายเลขดำที่ อ.1747/2549 ที่พันตำรวจโท ทักษิณ ชินวัตรและพรรคไทยรักไทยเป็นโจทก์ยื่นฟ้องสนธิและพวกเป็นจำเลยรวม 11 คน โดยมีความเห็นว่า แม้จะมีการกล่าวถึงปฏิญญาฟินแลนด์ แต่ไม่มีการยืนยันว่า ข้อตกลงดังกล่าวจะมีจริงหรือไม่ ซึ่งแม้การกล่าวเสวนาของจำเลยจะใช้ถ้อยคำที่เกินเลยไปบ้าง แต่ก็เป็นไปในลักษณะของการแสดงความคิดเห็นโดยสุจริต และโจทก์เป็นบุคคลสาธารณะ ตัดสินยกฟ้องจำเลยทั้ง 11 ราย
วันเดียวกัน ศาลอาญาได้อ่านคำพิพากษาคดีหมายเลขดำที่ อ.1818/2549 ที่พันตำรวจโท ทักษิณ ชินวัตรและพรรคไทยรักไทยเป็นโจทก์ยื่นฟ้อง ศ.ดร.ปราโมทย์ นาครทรรพ และบริษัท แมเนเจอร์ มัลติมีเดีย กรุ๊ป จำกัด (มหาชน) กับพวกรวม 5 คน ในความผิดฐานหมิ่นประมาทด้วยการโฆษณา ดูหมิ่นด้วยการโฆษณา กรณีการพิมพ์บทความ "ยุทธศาสตร์ฟินแลนด์:แผนเปลี่ยนการปกครองไทย ?" ศาลพิพากษาให้จำคุก ศ.ดร.ปราโมทย์ และขุนทอง ลอเสรีวานิช บรรณาธิการผู้พิมพ์ผู้โฆษณาหนังสือพิมพ์ผู้จัดการรายวัน เป็นเวลา 1 ปี ปรับ 1 แสนบาท แต่ให้รอลงอาญา 2 ปี ส่วนจำเลยคนอื่น ศาลให้ยกฟ้องเพราะเห็นว่าไม่มีส่วนร่วมในการกระทำดังกล่าว
เครื่องราชอิสริยาภรณ์

พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 มีขึ้นเมื่อวันที่ 24 กรกฎาคม พ.ศ. 2531 ผลการเลือกตั้งเป็นชัยชนะของพรรคชาติไทย โดยได้ 87 ที่นั่งจากทั้งหมด 357 ที่นั่ง ผู้มีสิทธิเลือกตั้งคิดเป็น 63.6%
ผลการเลือกตั้ง ปรากฏว่า พรรคชาติไทย โดย พลเอก ชาติชาย ชุณหะวัณ หัวหน้าพรรค ได้รับเลือกมากที่สุดเป็นอันดับหนึ่ง ด้วยเสียง 87 ที่นั่ง รองลงไปคือ พรรคกิจสังคม มี 54 ที่นั่ง และพรรคประชาธิปัตย์ 48 ที่นั่ง ซึ่งไม่มีพรรคการเมืองใดได้รับเสียงเกินครึ่งของสภาผู้แทนราษฎร ที่มีทั้งหมด 357 เสียง
แกนนำของพรรคการเมืองที่ได้รับเลือกตั้งมาเป็นลำดับแรก 5 พรรคประกอบไปด้วย ชาติไทย , กิจสังคม , ประชาธิปัตย์ , รวมไทย และ ประชากรไทย ได้หารือกันถึงการจัดตั้งรัฐบาล ทั้งหมดมีความเห็นตรงกันว่า พล.อ.เปรม มีความเหมาะสมที่จะดำรงตำแหน่งนายกรัฐมนตรีต่อ จึงเข้าพบกับ พล.อ.เปรม ถึงบ้านสี่เสาเทเวศร์ ซึ่งเป็นบ้านพัก ในเวลาค่ำของวันที่ 27 กรกฎาคม แต่ พล.อ.เปรมได้ปฏิเสธที่จะดำรงตำแหน่งต่อ โดยให้เหตุผลว่า ระยะเวลารวมทั้งหมด 8 ปี 5 เดือน ที่ตนดำรงตำแหน่งนายกรัฐมนตรีนั้นเพียงพอแล้ว อีกทั้งบ้านเมืองก็มีเสถียรภาพทางการเมืองและเศรษฐกิจในระดับที่น่าพึงพอใจ พล.อ.ชาติชาย ในฐานะหัวหน้าพรรคชาติไทยที่มีคะแนนเสียงมากที่สุด จึงขึ้นดำรงตำแหน่งนายกรัฐมนตรี นับเป็นนายกรัฐมนตรีคนที่ 17 ของประเทศไทย โดยมีพระบรมราชโองการโปรดเกล้าฯแต่งตั้ง เมื่อวันที่ 4 สิงหาคม ปีเดียวกัน และมีพระบรมราชโองการโปรดเกล้าฯ คณะรัฐมนตรี เมื่อวันที่ 9 สิงหาคม ปีเดียวกัน
ในส่วนของ พล.อ.เปรม ติณสูลานนท์ เมื่อพ้นจากตำแหน่งนายกฯไปแล้ว ก็ได้รับพระบรมราชโองการโปรดเกล้าฯแต่งตั้งให้ดำรงตำแหน่งองคมนตรี ในเวลาต่อมาไม่นาน
ในการเลือกตั้งครั้งนี้ มีจุดที่น่าสนใจ คือ เป็นการลงเลือกตั้งครั้งแรกของ พรรคพลังธรรม โดยมี พล.ต.จำลอง ศรีเมือง หัวหน้าพรรค ซึ่งขณะนั้นดำรงตำแหน่งผู้ว่าราชการกรุงเทพมหานครอยู่ด้วย ซึ่งในการเลือกตั้งครั้งต่อมา คือ ในวันที่ 22 มีนาคม พ.ศ. 2535 พรรคพลังธรรมได้รับความนิยมอย่างล้นหลาม โดยเฉพาะในพื้นที่กรุงเทพมหานคร อันเป็นเมืองหลวง และถือเป็นจุดเริ่มต้นชีวิตทางการเมืองครั้งแรกของนักการเมืองสังกัดพรรคพลังธรรม ที่ต่อมามีบทบาททางการเมืองและสังคมที่สำคัญหลายคน เช่น นายวิลาศ จันทร์พิทักษ์, นายทินวัฒน์ มฤคพิทักษ์, ดร.อาจอง ชุมสาย ณ อยุธยา เป็นต้น
ผลการเลือกตั้ง

ผลการเลือกตั้งสมาชิกสภาผู้แทนราษฎรจากพรรคที่สังกัด ณ วันที่ได้รับเลือกตั้ง
ผลการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
| พรรค | พรรค | หัวหน้าพรรค | คะแนนเสียง | % | ที่นั่ง |  |
| --- | --- | --- | --- | --- | --- | --- |
|  | ชาติไทย | พลตรี ชาติชาย ชุณหะวัณ | 7,612,148 | 19.3  | 87 / 357 |  |
|  | กิจสังคม | พลอากาศเอก สิทธิ เศวตศิลา | 4,651,161 | 11.8  | 54 / 357 |  |
|  | ประชาธิปัตย์ | พิชัย รัตตกุล | 4,456,077 | 11.3  | 48 / 357 |  |
|  | รวมไทย | ณรงค์ วงศ์วรรณ | 3,988,941 | 10.1  | 35 / 357 |  |
|  | ประชากรไทย | สมัคร สุนทรเวช | 2,413,520 | 6.1  | 31 / 357 |  |
|  | ราษฎร | พลเอก เทียนชัย สิริสัมพันธ์ | 2,336,962 | 5.9  | 21 / 357 |  |
|  | ประชาชน | เฉลิมพันธ์ ศรีวิกรม์ | 2,454,870 | 6.2  | 19 / 357 |  |
|  | ปวงชนชาวไทย | พลเอก อาทิตย์ กำลังเอก | 3,143,851 | 8.0  | 17 / 357 |  |
|  | พลังธรรม | พลตรี จำลอง ศรีเมือง | 3,586,878 | 9.1  | 14 / 357 |  |
|  | กิจประชาคม | บุญชู โรจนเสถียร |  |  | 9 / 357 |  |
|  | ก้าวหน้า | อุทัย พิมพ์ใจชน |  |  | 8 / 357 |  |
|  | สหประชาธิปไตย | พันเอก พล เริงประเสริฐวิทย์ |  |  | 5 / 357 |  |
|  | มวลชน | ร้อยตำรวจเอก เฉลิม อยู่บำรุง |  |  | 5 / 357 |  |
|  | เสรีนิยม | พันเอก ณรงค์ กิตติขจร |  |  | 3 / 357 |  |
|  | พลังสังคมประชาธิปไตย | ชัชวาลย์ ชมภูแดง |  |  | 1 / 357 |  |
| คะแนนสมบูรณ์ | คะแนนสมบูรณ์ | คะแนนสมบูรณ์ |  | 100 | 357 |  |

| คะแนนเสีย | คะแนนเสีย | คะแนนเสีย |  |  |  |  |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  |  |  |
| จำนวนผู้มาใช้สิทธิเลือกตั้ง | จำนวนผู้มาใช้สิทธิเลือกตั้ง | จำนวนผู้มาใช้สิทธิเลือกตั้ง |  |  |  |  |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | จำนวนผู้มีสิทธิเลือกตั้ง |  |  |  |  |

| ที่มา: | ที่มา: | ที่มา: | ที่มา: | ที่มา: | ที่มา: |  |
มอซิลลา

ระวังสับสนกับ ไฟร์ฟอกซ์
| --- | --- |

อุตสาหกรรม: ซอฟต์แวร์เสรี
ก่อตั้ง: 31 มีนาคม 1998; 26 ปีก่อน (1998-03-31)
ผู้ก่อตั้ง: Netscape Communications Corporation
สำนักงานใหญ่: ซานฟรานซิสโก
ผลิตภัณฑ์: ไฟร์ฟอกซ์
บริษัทแม่: มูลนิธิมอซิลลา 
แผนก: บริษัทมอซิลลา มูลนิธิมอซิลลา
เว็บไซต์: www.mozilla.org
ซิลลาสแลบ ไทป์เฟซของมอซิลลาตั้งแต่ ค.ศ. 2017
มอซิลลา (อังกฤษ: Mozilla) เป็นคำที่ถูกนำมาใช้ในหลายความหมายสำหรับสิ่งที่เกี่ยวข้องกับการพัฒนาต่อจาก เน็ตสเคปและซอฟต์แวร์ที่พัฒนาต่อ รวมไปถึง มูลนิธิมอซิลลา (Mozilla Foundation) และ บริษัทมอซิลลา (Mozilla Corporation) ที่จัดการด้านซอฟต์แวร์ ซึ่งคำว่ามอซิลลานั้นมีการใช้งานในหลายความหมายหลักได้แก่
ชื่อรหัสของเว็บเบราว์เซอร์เน็ตสเคปเนวิเกเตอร์
ชุดซอฟต์แวร์มอซิลลา (Mozilla Application Suite) รู้จักในชื่อปัจจุบันคือ ซีมังกี
สัญลักษณ์ของเน็ตสเคป
แหล่งข้อมูลอื่น

เว็บไซต์ทางการ , including the Mozilla Manifesto
มอซิลลา ที่เว็บไซต์ Curlie
Mozilla Wiki
Mozilla Mercurial Repository